Ida (filma)
"Ida" (poļu: Ida) ir 2013. gada Polijas mākslas filma — drāma. Filmas režisors ir Pāvels Pavļikovskis, scenārija autori Pāvels Pavļikovskis un Rebeka Ļenkēviča. "Ida" ieguva 87. Kinoakadēmijas balvu nominācijā "Labākā filma svešvalodā", kļūstot par pirmo poļu mākslas filmu, kas saņēmusi šo balvu. 2014. gadā Eiropas Kino akadēmija atzina "Idu" par "Labāko filmu" un Britu Kino un televīzijas mākslas akadēmija apbalvoja ar BAFTA kino balvu. 2016. gada BBC 100 labāko 21. gadsimta filmu sarakstā "Ida" ierindojās 55. vietā.